32001D0106
L 039/39
JURNALUL OFÍCIAL AL UNIUNII EUROPENE
DECIZIA COMISIEI
din 24 ianuarie 2001
de stabilire a unui model de liste cu unități aprobate de statele membre pentru schimburile intracomunitare cu animale vii, material seminal și embrioni, precum și a normelor aplicabile transmiterii acestor liste către Comisie
[notificată cu numărul C(2001) 143]
(Text cu relevanță pentru SEE)
(2001/106/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/432/CEE a Consiliului din 26 iunie 1964 privind privind problemele de inspecție veterinară care afectează schimburile intracomunitare cu bovine și porcine cu bovine și porcine (1), astfel cum a fost modificată ultima dată prin Directiva 2000/25/CE (2), în special articolul 11 alineatul (6),
având în vedere Directiva 88/407/CEE a Consiliului din 14 iunie 1988 de stabilire a cerințelor de sănătate animală care se aplică schimburilor intracomunitare și importurilor de material seminal de animale domestice din specia bovină (3), astfel cum a fost modificată ultima dată prin actul de aderare a Austriei, Finlandei și Suediei, în special articolul 5 alineatul (2),
având în vedere Directiva 89/556/CEE a Consiliului din 25 septembrie 1989 privind condițiile de sănătate animală care reglementează schimburile intracomunitare și importurile de embrioni de animale domestice din specia bovină provenind din țări terțe (4), astfel cum a fost modificată ultima dată prin actul de aderare a Austriei, Finlandei și Suediei, în special articolul 5 alineatul (3),
având în vedere Directiva 90/426/CEE a Consiliului din 26 iunie 1990 privind condițiile de inspecție veterinară care reglementează circulația și importul de ecvidee din țări terțe (5), astfel cum a fost modificată ultima dată prin actul de aderare a Austriei, Finlandei și Suediei, în special articolul 7,
având în vedere Directiva 90/429/CEE a Consiliului din 26 iunie 1990 de stabilire a cerințelor de sănătate animală care se aplică schimburilor intracomunitare și importurilor de material seminal de animale domestice din specia porcină (6), astfel cum a fost modificată ultima dată prin Decizia 1999/608/CE (7), în special articolul 5 alineatul (3),
având în vedere Directiva 91/68/CEE (8) a Consiliului din 28 ianuarie 1991 privind condițiile de sănătate animală care reglementează schimburile intracomunitare de ovine și caprine, astfel cum a fost modificată ultima dată prin Decizia 94/953/CE (9), în special articolul 2 alineatul (9),
întrucât:
(1)
Se autorizează schimburile intracomunitare cu bovine, porcine, ovine, caprine și cabaline din centrele de colectare aprobate de autoritățile competente ale statelor membre în care sunt situate.
(2)
Se autorizează schimburile intracomunitare cu material seminal de animale domestice din speciile bovină și porcină din centrele aprobate de autoritățile competente ale statelor membre în care sunt situate.
(3)
Se autorizează schimburile intracomunitare cu embrioni și ovule din specia bovină în cazul în care aceștia au fost colectați, prelucrați și depozitați de către echipe de colectare a embrionilor, aprobate de autoritățile competente ale statelor membre în care activează.
(4)
Fiecare stat membru trebuie să transmită Comisiei și celorlalte state membre listele centrelor de colectare, a centrelor de colectare a materialului seminal și a echipelor de colectare a embrionilor, pe care le-a autorizat pe teritoriul său.
(5)
Este necesar să se armonizeze modelul acestor liste și modul în care acestea sunt transmise pentru a permite accesul simplu la listele actualizate în cadrul Comunității.
(6)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Lista unităților enumerate în anexa I se va transmite Comisiei în format Word 97 (sau o versiune anterioară), Excel 97 (sau o versiune anterioară) sau în format pdf, la următoarea adresă de e-mail: Inforvet@cec.eu.int.
Listele se vor întocmi în conformitate cu modele de format prezentate în anexa II.
Orice modificare a formatului sau schimbare a destinației este comunicată statelor membre de către Comisie, în cadrul Comitetului permanent veterinar.
Articolul 2
Prezenta decizie se adresează statelor membre.
Adoptată la Bruxelles, 24 ianuarie 2001.